TMI ส่ง “หลอดไฟไล่แมลง” GATA รุกหนักตลาดสินค้านวัตกรรม
TMI ส่ง “หลอดไฟไล่แมลง” GATA รุกหนักตลาดสินค้านวัตกรรม ใช้งานนาน 6,000 ชม. ประหยัดไฟสูงสุด 80% ปลอดภัย มาตรฐานสากล
30 ส.ค. 2560

นายธีระชัย ประสิทธิ์รัตนพร กรรมการผู้จัดการ บริษัท ธีระมงคล อุตสาหกรรม จำกัด (มหาชน) หรือ TMI เปิดเผยว่า บริษัทฯได้ส่งผลิตภัณฑ์ “หลอดไฟไล่แมลง” ภายใต้แบรนด์ GATA บุกตลาดหลอดไฟ
โดยผลิตภัณฑ์ดังกล่าวมีคุณสมบัติในการช่วยไล่ยุง โดยอาศัยหลักการทำงานด้วยคุณสมบัติที่เลียนแบบสเปคตรัมสีพิเศษของแสงอาทิตย์ซึ่งอ่อนไหวต่อประสาทตาของยุง และแมลง ทำให้ยุง และแมลงไม่เข้าใกล้บริเวณหลอดไฟในรัศมีประมาณ 20 ตารางเมตร ประหยัดไฟสูงสุดถึง 80% ติดตั้งง่ายเหมือนหลอดไฟทั่วไป สามารถใช้งานได้นานสูงสุดถึง 6,000 ชั่วโมง
ที่สำคัญหลอดไฟไล่ยุง และแมลงเป็นผลงานของบริษัทที่ร่วมคิดค้นกับทีมวิจัย R&amp;D ของบริษัทฯ ไม่เป็นอันตราย ไม่มีสารพิษตกค้าง ไม่มีรังสี ได้รับการรับรองคุณภาพ และความปลอดภัยมาตรฐานสากลจาก CE และ มอก.956-2533 มอก.195-2542 เป็นสินค้าที่มีผู้ใช้ทั่วโลก ผลิตภัณฑ์หลอดไฟไล่ยุง และแมลง GATA จัดจำหน่ายแล้วที่ร้านค้าชั้นนำ และโมเดิร์นเทรดทั่วประเทศ